# ПРАТЕНИЧКО ПРАШАЊЕ

Од пратеникот Сулејман Рушити, поставено на

67-та седница на Собранието на Република Македонија,

одржана на 30 јули 2009 година

Пратеничкото прашање гласи:

Прашањето се однесува на давањето под надлежност на неколку касарни на неколку општини каде за жал двете најголеми општини од Полошко, општина Тетово и Гостивар не беа во таа листа, во тој список. Исто така, можеби граѓаните од општина Чаир успеале да се прошири општина Чаир и да има исто така дел можеби од касарните кои што се во нивна близина, кои исто така не им се доделија.

Моето прашање е следно. Кои се критериумите? Бидејки знаеме критериумите кои треба да ги исполни Македонија според НАТО стандардите е касарните не смеат да бидат во урбаниот дел, значи внатре во градовите, туку треба да бидат надвор од градовите. И ова се подразбира, но според кои критериуми касарната во Тетово не и се додели во надлежност на општина Тетово, еден град кој сигурно има потреба за образовни објекти за високо, средно и основно образование. Има недостаток на инфраструктура и за издигнување на стопанството во таа општина. Се надевам дека нема да биде критериумот партиската припадност на градоначалниците.

Исто така, кој е критериумот касарната која е во општина Гостивар не и се додели во надлежност на општина Гостивар од причина што ценам дека ова би било од интерес на општиот економски пораст на таа општина, најмалку да се ублажат некои проблеми на тие граѓани кои со оваа прилика сигурно ќе биде во прилог на самите граѓани.

Прашањето го упатувам до министерот за одбрана.